Prekonanie čierneho kašľa a boj s novou vírusovou infekciou
Dobrý deň,pravdepodobne som prekonala čierny kaše, dusiace záchvaty kašľa s množstvom hlienu a s bronchspazmami,. Trvalo to 2 mesiace. Ešte stále mám štekavy kašeľ, ale asi som opäť dostala nejakú virózu. Mám husté hlieny s kašľom upchatym nosom, bolesťou hlavy. Čo užívať bez vzniku opätovných spazm
Dobrý deň,
ďakujeme za Vašu otázku.
Čierny kašeľ (Pertussis) je vysoko nákazlivá infekcia dýchacích ciest. Pôvodcom nákazy je baktéria  Bordetella pertussis. Nakoľko sa jedná o vysoko nákazlivé ochorenie, v prípade potvrdenej diagnózy sa odporúča izolácia. Na začiatku ochorenia sú príznaky mierne, podobné príznakom nádchy či prechladnutia s miernou horúčkou, pokašliavaním a výtokom z nosa. Môže sa objaviť aj zápal očných spojiviek a slzenie očí. Toto štádium trvá 1 až 2 týždne. V druhom štádiu, ktoré môže trvať 1 až 6, nezriedka aj 10 týždňov, dochádza k progresii ochorenia, zhoršovaniu príznakov a k typickým záchvatom čierneho kašľa. Jeho prejavy sú: intenzívny a záchvatovitý kašeľ s piskľavým zvukom pri nádychu (pripomínajúci kikiríkanie), zvýšená tvorba hustého hlienu (po jeho vykašliavaní môže dôjsť až ku vracaniu),  zachrípnutý hlas, sťažené dýchanie – problém nadýchnuť sa, lapanie po dychu, zmodranie pier.
V prípade diagnózy čierneho kašľa, je terapia pod dohľadom lekára. On na základe vyšetrenia zdravotného stavu, určí vhodný spôsob liečby a dá Vám pokyny, ako máte ďalej postupovať. Taktiež, keďže kašeľ a zahlienenie trvajú už vyše dvoch mesiacov je nutné vyšetrenie u lekára, ktorý zvolí vhodný postup liečby.
Prajem skorú úľavu od ťažkostí.
S pozdravom
Mgr. Emma Halás Haluščíková